Inspirasiekos met SARIE: Tamatie-braai! | SARIE
Inspirasiekos met SARIE: Tamatie-braai!	deur Herman Lensing
In die vierde seisoen van Inspirasiekos met SARIE op VIA (DStv-kanaal 147) fokus Herman op die nederige bestanddele van die kombuis.
Dié week klop hy aan by Byron Booysen om meer te leer oor tamaties, die “groente” wat eintlik ’n vrug is!
Ná ’n besoek aan die tonnels waarin die tamaties groei, is Herman soos gewoonlik gereed om ’n feesmaal voor te berei. Maar dié keer werk hy voor die kole pleks van voor die kospotte.
Hy kook tamatiesop, roosterkoek en Italiaanse frikkadelle – ja, oor die kole! ’n Tamatie-braai vir die tamatie-boer!
Op ons tamatie-spyskaart die week: 1. Italiaanse frikkadelle met rys
2 Braaibrood-roosterkoek 3. Sop van gerookte tamaties Italiaanse frikkadelle met rys
Ja, jy kan selfs frikkadelle oor die kole gaarmaak!
• 8 varkworsies
• 8 beesvleis-worsies
• 400 g geblikte tamaties, fyngekap
• 125 ml witwyn
• hand vol vars basiliekruidblare, grofgebreek
• 250 ml SPEKKO Basmati-rys
Druk worsvleis uit in ’n mengbak. Meng goed. Vorm klein frikkadelle en hou eenkant. Wanneer kole lekker warm is, plaas ’n pan op die rooster. Gooi olyfolie in en verhit. Pak frikkadelle in pan en skud pan elke nou en dan sodat vleis nie vassit nie. Wanneer frikkadelle mooi bruin is, voeg geblikte tamaties en wyn by. Meng goed. Geur met sout en peper en laat braai oop tot sous verdik het. Voeg helfte van parmesaankaas by en meng deur. Maak rys gaar terwyl frikkadelle kook: Plaas rys, water en sout in pot en bring tot kookpunt. Laat kook tot al die water deur die rys geabsobeer is en die rys gaar is. Skakel hitte af en laat rys vir nog sowat 5 minute in toe pot stoom. Sprinkel basiliekruid oor frikkadelle en sit voor met rys.
Braaibrood-roosterkoek By my braai is daar altyd braaibroodjies of roosterkoek. Nou maak ek hulle één!
• 500 g winkeldeeg
• 100 ml tamatiepesto
• 200 g beleë cheddarkaas
• 300 g kersietamaties
Sprinkel koekmeel op werkvlak en rol deeg in groot vierkant uit – hoe dunner hoe beter. Smeer pesto oor deeg en sprinkel kaas oor deeg. Pak tamaties en ui bo-op. Rol deeg in lang wors op. Plaas foelie op toeklaprooster. Sit deegwors op rooster, maak rooster toe en braai oor mediumwarm kole tot goudbruin en gaar, sowat 15 minute per kant. Sit voor saam met sop of braaivleis!
Sop van gerookte tamaties
• 10 tamaties, gehalveer (500 g)
• 1 x 400 g-blik kersietamaties
• 125 g gekoopte pesto
Kry jou kole mediumwarm en pak halwe tamaties op rooster. Laat braai tot sag en pap. Haal tamaties af en hou eenkant. Verhit olyfolie en botter in skoon kastrol oor matige kole of hitte.Voeg knoffel en uie by. Braai vir 5 minute of tot begin verbruin. Voeg gebraaide tamaties, rooiwyn en kersietamaties by. Krap van die kole weg sodat die temperatuur laer is en laat stadig prut vir 30 – 35 minute. Voeg room by en laat prut vir nog 5 minute. Geur goed met sout en peper. Haal pot van braaikole af en verwerk in voedselverwerker tot ’n gladde mengsel. Sit voor met pesto en vars basiliekruid.
Waterblommetjie | Sout | Mossels en Oesters | Meel |Sampioene | Mozzarella | Soutwaterforel | Whisky
Inspirasiekos met SARIE: Tamatie-braai!
Inspirasie wag om elke hoek en draai. As jy daarvoor soek, sal jy verbaas wees wat jy vind. In my soektog na die storie agter bestanddele het ek kennis gemaak met Tom Turner van Bontebok Ridge by Wellington. Hy boer met …